open-index/open-wikipedia-markdown huggingface dataset:
הניוואן

**הניוואן** (באוקראינית: ** Гнівань**) היא עיר קטנה במחוז ויניצה שבאוקראינה, ששוכנת על הגדה המזרחית של נהר הבוג הדרומי, בה התקיימה עד השואה קהילה יהודית.

## תולדות היישוב
כפר בשם הניוואן במקום מושבה של העיר נזכר לראשונה בשנת 1629. בשנת 1793, בהחלוקה השנייה של פולין עבר הכפר לשליטת האימפריה הרוסית. הוא השתייכה לפלך פודוליה של האימפריה. בשנת 1870 נבנתה תחנת רכבת הניוואן בקו קייב-אודסה, מה שהביא להתרחבות היישוב. במקום נבנו שני מפעלים להפקת סוכר ונפתחה מחצבה להפקת גרניט. בתחילת המאה ה-20 נבנתה בעיר כנסייה קתולית על שם יוסף הקדוש, שהפכה לסימן היכר של העיר. לאחר התפרקות האימפריה הרוסית ועם כינון ברית המועצות הפכה העיר לחלק ממחוז ויניצה. במהלך מלחמת העולם השנייה כבשה העיר על יידי הצבא הגרמני ב־17 ביולי 1941. העיר הייתה תחת כיבוש גרמני עד ל־15 במרץ 1944. במהלך שנות הכיבוש נרצחו כל יהודי הניוואן על ידי גרמנים ומשתפי פעולה האוקראינים.

לאחר המלחמה נפתחו בעיר (לצד מפעלים להפקת סוכר) מפעל לייצור מזון, מפעל לייצור חומרי בניה ומפעל לייצור מסבים. בשנת 1981 קיבלה הניוואן סטטוס של עיר.

## יהודי הניוואן
התיישבות היהודים בהניוואן מוזכרת בראשונה בסוף המאה ה-18. בשנת 1913 התגוררו בה כ-250 יהודים. בינואר 1939 התגוררו בהניוואן 360 יהודים (כ-11% מכלל האוכלוסייה).

הניוואן נכבשה על ידי הגרמנים כעבור חודש מתחילת מבצע ברברוסה. מעטים מיהודי העיר הצליחו להימלט מזרחה. לאחר הכיבוש היצתוו כל היהודים ללבוש סרט לבן על היד. המושל הצבאי הקים יחידת משטרה ממשתפי פעולה אוקראינים, אשר אנשי הופקדו על שמירת שמירת הסדר ועל אכיפת ההוראות על היהודים. היהודים רוכזו בגטו, בתיהם נבזזו על ידי התושבים האוקראינים. בשבוע הראשון של הכיבוש שוטרים אוקראינים הוציאו להורג קבוצה של 15 יהודים צעירים. היהודים הועסקו בעבודות שונות בעיר ובסביבותיה (איסוף וקבורה של חללים (חיילי הצבא האדום שנהרגו בקרבות בסביבה), פינוי אשפה, חפירת תעלות וכדומה). בחורף 1941/1942 נפטרו כמה עשרות מאסירי הגטו מרעב ומחלות. ביוני 1942 כל היהודים שעוד נותרו בהניוואן הוצאו להורג על ידי השוטרים האוקראינים תחת פיקוח גרמני. לפי הערכה במהלך הכיבוש הנאצי נרצחו בהניוואן כ-300 יהודים.

במהלך שנות הכיבוש פעלו בעיר חסידי אומות העולם ולדימיר דלוז'בסקי ואשתו מריה. דלוז'בסקי, כומר נוצרי אורתודוקסי ההביא בביתו בני משפחת פנסקי וויינברג. בהמשך הוא הצליח להבריח אותם מהניוואן אל השטח בשליטת הרומנים (טרנסניסטריה), בה הם שרדו את שנות הכיבוש הנאצי. בשנת 2003 הוענק לולדימיר ומריה דלוז'נסקי תואר חסידי אומות העולם על ידי יד ושם.

לאחר המלחמה שבו אל העיר כמה עשות יהודים. נוכחות יהודית בהניוואן פסקה בתחילת שנות ה-2000.

## קישורים חיצוניים

* 
* הניוואן באתר לזכר הקהילות היהודיות באוקראינה (רוסית)
* סיפורם של חסידי אומות העולם ולדימיר ומריה דלוז'בסקי (רוסית)

קטגוריה:בורות ירי בשואה
קטגוריה:גטאות באוקראינה
קטגוריה:מחוז ויניצה: ערים
קטגוריה:קהילות יהודיות באוקראינה
סילבסטר ג'ספר

**סילבסטר אלכסנדר ג'ספר** (באנגלית: **Sylvester Alexander Jasper**, בבולגרית: **Силвестър Александър Джаспър**; נולד ב-13 בספטמבר 2001 בלונדון שבאנגליה) הוא כדורגלן אנגלי-בולגרי המשחק בעמדת קשר הכנף בשלונסק ורוצלב.

## קריירת מועדונים
ג'ספר נולד בלונדון שבאנגליה לאם בולגרייה ולאב ניגרי שחי ולמד בבולגריה.

הוא גדל במחלקות הנוער של קווינס פארק ריינג'רס ופולהאם. ב-26 בינואר 2020 ערך את הופעת הבכורה שלו בקבוצה הבוגרת של פולהאם, בהפסד 0–4 למנצ'סטר סיטי במסגרת הסיבוב הרביעי של גביע ה-FA לעונת . ב-20 ביוני ערך את הופעת הבכורה שלו בפוטבול ליג צ'מפיונשיפ, בהפסד 0–2 לברנטפורד במסגרת המחזור ה-38 לעונת 2019/2020. ב-25 באוגוסט חתם על חוזה מקצועני ראשון במועדון. בסך הכל ערך שתי הופעות ליגה במדי פולהאם במסגרת הפוטבול ליג צ'מפיונשיפ.

ב-4 באוגוסט 2021 הושאל ג'ספר לקולצ'סטר יונייטד מההפוטבול ליג השנייה עד לחודש ינואר 2022. הוא ערך 18 הופעות ליגה במהלך תקופת ההשאלה, בהן הבקיע שני שערים.

ב-31 בינואר 2022 הושאל ג'ספר להיברניאן מליגת העל הסקוטית עד לתום עונת , עם אפשרות רכישה בתום העונה. ב-5 בפברואר ערך את הופעת הבכורה שלו במועדון, בהפסד 0–1 לסנט מירן במסגרת המחזור ה-25 בליגה. הוא ערך 13 הופעות ליגה במהלך תקופת ההשאלה, והיברניאן לא מימשה את אפשרות הרכישה עליו.

ב-1 בספטמבר 2022 הושאל ג'ספר לבריסטול רוברס מהפוטבול ליג הראשונה למשך עונת . בחודש אוקטובר, לאחר שש הופעות ליגה במדי בריסטול רוברס, נקרא ג'ספר בחזרה לפולהאם, שלא הייתה מרוצה מכמות דקות המשחק שקיבל.

ב-5 באפריל 2023 חתם בפורטימוננסה מליגת העל הפורטוגלית. הוא ערך 25 הופעות ליגה במדי המועדון, בהן הבקיע שני שערים, וב-31 באוגוסט 2024 שוחרר מהמועדון.

ב-2 באוקטובר 2024 חתם בשלונסק ורוצלב.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלנים בולגרים
קטגוריה:קשרי כדורגל בולגרים
קטגוריה:כדורגלני פולהאם
קטגוריה:כדורגלני קולצ'סטר יונייטד
קטגוריה:כדורגלני היברניאן
קטגוריה:כדורגלני בריסטול רוברס
קטגוריה:כדורגלני פורטימוננסה
קטגוריה:כדורגלני שלונסק ורוצלב
קטגוריה:ספורטאים זרים בסקוטלנד
קטגוריה:ספורטאים זרים בפורטוגל
קטגוריה:ספורטאים זרים בפולין
קטגוריה:אנגלים שנולדו ב-2001
קטגוריה:בולגרים שנולדו ב-2001
עזריאלי חולון

**מרכז עזריאלי חולון** הוא פארק עסקים ומתחם מסחר ובילוי שהוקם על ידי קבוצת עזריאלי, הממוקם באזור התעשייה חולון, בצומת הרחובות הרוקמים והלהב, בחלקה הדרום מזרחי של העיר חולון, בסמוך למחלף חולון מזרח. המתחם כולל ארבעה בניינים בעיצוב מודרני, ומשתרע על שטח של כ-120,000 מ"ר.

## היסטוריה
[250px|ממוזער|שמאל|ראש מנהלת אזור התעשייה והעסקים בחולון [חיים כץ (קצין)|חיים כץ ב-2016, על רקע מתחם עזריאלי חולון]]
ביולי 2007 הוציאה העירייה מכרז להקמת פארק היי-טק באזור התעשייה, על שטח של 34 דונם שבבעלותה. זאת במסגרת תוכנית למשיכת חברות עתירת ידע לאזור התעשייה של העיר, כולל אישור תוכנית לבניית כמיליון מ"ר לתעשיות מתקדמות, עיבוי והגדלת זכויות הבנייה, ושיפור הנגישות לאזור והקמת מחלף חולון מזרח.

במאי 2008 זכתה במכרז קבוצת עזריאלי, שהודיעה שעלות הפרויקט צפויה להגיע לכ-300 מיליון דולר. אכלוס המרכז החל ביולי 2013, עם כניסת חברת התוכנה "סאפיינס אינטרנשיונל קורפוריישן", ששכרה 3 קומות משרדים.

בשנת 2014 הסתיימה הקמת המרכז, אשר מאכלס חברות הייטק רבות כגון טלדור, קידום, שירותי בנק אוטומטיים, ואיילון חברה לביטוח. במרכז היו גם חלק ממשרדי דיסקונט ומרכנתיל עד שעברו ברובם בשנת 2022 למתחם האלף בראשון לציון.

בנוסף שוכנים במתחם משרדי חברות נ.ת.ע - נתיבי תחבורה עירוניים, עמידר, קווים ופריון נטוורק. עם השלמת הבנייה, הושכרו שטחי משרד נרחבים לחברות שונות שהעבירו את פעילותן למתחם בהן חברת התוכנה אוויה, קומפיוג'ן, אופטימל פלוס, רואי חשבון וסוכנויות ביטוח.

## מבנה ופעילות
עזריאלי חולון בנוי מארבעה בניינים הממוספרים באותיות לטיניות: בניין A, בניין B, בניין C ובניין D כאשר בכל אחד מהם שטחי משרדים המושכרים ברמת מעטפת ושופצו ונבנו בהתאם לדרישת כל אחת מהחברות. הבנייה כללה הקמת שטחי חניה תת-קרקעית. משרד הרישוי של העיר עבר לחניון המתחם ומאז מבחני הנהיגה המעשיים מבוצעים ממנו.

המתחם כולל רחבה פתוחה המיועדת לפעילויות פנאי, לצד מגוון שירותים המיועדים לשוכרים ולמבקרים. במהלך השנה מתקיימים בו אירועים ופעילויות שונות, המיועדות לקהלים מגוונים.
בקומת הקרקע ממוקמת קומת מסחר לטובת עובדי המתחם אליה מגיעים גם תושבי הסביבה ובה מספר בתי קפה ומסעדות. בגב המתחם נפתח סניף מרכנתיל המיועד לפעילות עסקית. כמו כן, ישנו פאב, סופר מרשת טיב טעם וחדר כושר.

## מתחמים סמוכים
בסמוך למתחם הוקם בניין "עזריאלי המנור" על קרקע שרכשה "קבוצת עזריאלי" מחברת "לודז'יה". הבניין משמש כמטה חברת "בזק". הבניין אוכלס בשנת 2020.

המתחם כולל תחנת משנה פנימית, תת-קרקעית, שהוקמה בשנת 2021, המספקת חשמל לכל אזור התעשייה.

## קישורים חיצוניים
* 
* 

## הערות שוליים

קטגוריה:ישראל: אזורי תעשייה
קטגוריה:חולון: כלכלה
קטגוריה:חולון: גאוגרפיה
קטגוריה:קבוצת עזריאלי
סאמו אומורודיון

**סמואל "סאמו" אומורודיון אגהווה** (בספרדית: **Samuel "Samu" Omorodion Aghehowa**; נולד ב-5 במאי 2004 במלייה שבספרד) הוא כדורגלן ספרדי המשחק בעמדת החלוץ בקבוצת פורטו מליגת העל הפורטוגלית.

## קריירת מועדונים
אומורודיון נולד במלייה שבספרד להורים ניגרים, ובגיל צעיר עבר להתגורר עם משפחות בסביליה. הוא שיחק במחלקת הנוער של קבוצת סביליה המקומית, ובהמשך שיחק במחלקת הנוער של נרביון. בשנת 2021 הצטרף אל מחלקת הנוער של גרנדה. בשנת 2022 החל לשחק בקבוצת המילואים של המועדון. ב-20 באפריל 2023 חידש אומורודיון את חוזהו בגרנדה עד לשנת 2028. ב-14 באוגוסט 2023 ערך אומורודיון את הופעת הבכורה שלו בקבוצה הראשונה של גרנדה, שהייתה גם הופעתו היחידה בקבוצה, בהפסד 3-1 לאתלטיקו מדריד במסגרת המחזור הראשון בלה ליגה לעונת 2023/2024, במשחק בו הבקיע את שערה היחיד של קבוצתו.

ב-21 באוגוסט 2023 חתם אומורודיון על חוזה לחמש שנים באתלטיקו מדריד מלה ליגה. ב-26 באוגוסט הושאל לדפורטיבו אלאבס, גם היא מלה ליגה, עד לתום עונת 2023/2024. ב-28 באוגוסט ערך את הופעת הבכורה שלו במועדון, בהפסד 1-0 לחטאפה במסגרת המחזור השלישי בליגה. ב-28 בספטמבר הבקיע את שער הבכורה שלו במועדון, בתיקו 1-1 נגד סלטה ויגו במסגרת המחזור השביעי בליגה. בסך הכל ערך 34 הופעות ליגה במהלך תקופת ההשאלה, בהן הבקיע שמונה שערים.

ב-24 באוגוסט 2024 חתם אומורודיון על חוזה לחמש שנים בפורטו מליגת העל הפורטוגלית. ב-31 באוגוסט ערך את הופעת הבכורה שלו במועדון, בהפסד 2-0 לספורטינג ליסבון במסגרת המחזור הרביעי בליגה לעונת . ב-15 בספטמבר הבקיע את שער הבכורה שלו במועדון, בניצחון 2-1 על פארנסה במסגרת המחזור החמישי בליגה.

## קריירה בינלאומית
אומורודיון רשאי לייצג את ספרד או את ניגריה.

הוא שיחק בנבחרת ספרד עד גיל 19 ובנבחרת ספרד עד גיל 21. נכלל בסגל הנבחרת האולימפית של ספרד לטורניר הכדורגל באולימפיאדת פריז (2024), וזכה עמה במדליית הזהב, כשהוא עורך ארבע הופעות ומבקיע שער אחד.

ב-18 בנובמבר 2024 ערך את הופעתו הבכורה בנבחרת הבוגרת בניצחון 2-3 על  בליגת האומות.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:סביליה: כדורגלנים
קטגוריה:כדורגלני גרנדה
קטגוריה:כדורגלני אתלטיקו מדריד
קטגוריה:כדורגלני דפורטיבו אלאבס
קטגוריה:כדורגלני פורטו
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת פריז (2024)
קטגוריה:ספורטאים ספרדים בפורטוגל
קטגוריה:ספרדים שנולדו ב-2004
Believe in Me

***Believe in Me*** הוא אלבום הבכורה של מוזיקאי הרוק הכבד האמריקאי דאף מק'אגן, אשר יצא לאור ב-14 בספטמבר 1993.

## רקע
באלבום השתתפו כמעט כל חבריו של מק'אגן ללהקת גאנז נ' רוזס באותה עת (מלבד אקסל רוז). בנוסף, השתתפו באלבום ווסט ארקין (כתב מספר שירים עבור גאנז נ' רוזס), חברי להקת סקיד רואו לשעבר סבסטיאן באך ורוב אפוסו, חבר סקיד רואו הנוכחי דייב סאבו, הזמר לני קרביץ והגיטריסט המנוח ג'ף בק.

גרסת הכיסוי לשיר "You Can't Put Your Arms Around a Memory" של ג'וני ת'נדרס, מתוך אלבום האולפן החמישי של גאנז נ' רוזס *[["The Spaghetti Incident?"]].*

"Man in the Meadow" הוא קינה שכתב מק'אגן לחבר המנוח טוד קרו, אשר היה בסיסט להקת הרוק האמריקאית ג'טבוי בשנים 1983–1987.

## הוצאה לאור
בשנת 1993 הוציא מק'אגן לאור את הסינגל "Believe in Me", אשר כלל צד ב' כפול עם השירים "Bambi" (גרסת כיסוי לפרינס) ו-"Cracked Actor" (גרסת כיסוי לדייוויד בואי). בנוסף, הוציא לאור באותה שנה שלושה סינגלים שיווקיים לאלבום – "Punk Rock Song", "I Love You" ו-"Man in the Meadow".

באותה שנה יצא לאור וידאו קליפ לשיר "Believe in Me", אשר לא זכה להצלחה רבה, והושמע לעיתים רחוקות ב-MTV. בקליפ מופיע מונטאז' סרטונים באיכות נמוכה של מק'אגן באולפני הקלטות וסיבובי הופעות.

## רשימת השמעה

## משתתפים
### דאף מק'אגן
* דאף מק'אגן – זמרה, גיטרת קצב, גיטרה אקוסטית, גיטרה בס, סינתיסייזר, פסנתר, תופים, קולות רקע
* ג'וי מסטרוקאלוס – גיטרה מובילה, קולות רקע ב-"Swamp Song" ו-"Fuck You"
* ריצ'רד דוגואי – גיטרה בס
* אהרון ברוקס – תופים
* טדי אנדרידיס – אורגן, קלווינט

### משתתפים נוספים
* סלאש – גיטרה מובילה ב-"Believe in Me" ו-"Just Not There"
* דיזי ריד – פסנתר, אורגן פרפיזה, קולות רקע ב-"Could It Be You"
* מאט סורום – תופים ב-"(Fucked Up) Beyond Belief"
* גילבי קלארק – גיטרה מובילה, גיטרת קצב וקולות רקע ב-"10 Years"
* ג'ף בק – גיטרה מובילה ב-"Swamp Song" ו-"Fuck You"
* לני קרביץ – זמרה ב-"The Majority"
* סבסטיאן באך – זמרה ב-"Trouble"
* דייב סאבו – גיטרת קצב ב-"Trouble" ו-"Lonely Tonite"
* וסט ארקין – גיטרת קצב ב-"Man in the Meadow", "Swamp Song" ו-"Fuck You"
* רוב אפוסו – תופים ב-"Swamp Song" ו-"Fuck You"
* בובי בראון – קולות רקע ב-"Believe in Me"
* לונדון מקדניאל – זמרה ב-"Man in the Meadow", כלי הקשה ב-"The Majority"
* הדי או סי – זמרה ב-"Fuck You"

## הערות שוליים

## קישורים חיצוניים

קטגוריה:אלבומי בכורה מ-1993
קטגוריה:אלבומים באנגלית
קטגוריה:אלבומי חברת גפן רקורדס
ג'ין טטלוק

**ג'ין פרנסס טטלוק** (באנגלית: **Jean Frances Tatlock**; 21 בפברואר 1914 – 4 בינואר 1944) הייתה פסיכיאטרית אמריקאית, חברת המפלגה הקומוניסטית של ארצות הברית וכתבת בעיתון המפלגה. היא ניהלה מערכת יחסים עם רוברט אופנהיימר, אבי פצצת האטום במהלך מלחמת העולם השנייה.

טטלוק למדה פסיכיאטריה במכללת ואסר ובאוניברסיטת סטנפורד. היא הכירה את אופנהיימר ב-1936, כשלמדה באוניברסיטת סטנפורד והוא היה פרופסור לפיזיקה באוניברסיטת קליפורניה בברקלי. כתוצאה מהקשר ביניהם ומחברותה במפלגה הקומוניסטית של ארצות הברית, היא הייתה תחת מעקב מצד ה-FBI שהאזין לה בסתר. טטלוק חוותה דיכאון קליני והתאבדה בגיל 29.

## הערות שוליים

קטגוריה:אמריקאים ילידי מישיגן
קטגוריה:אן ארבור: אישים
קטגוריה:פסיכיאטרים אמריקאים
קטגוריה:פסיכיאטריות אמריקאיות
קטגוריה:בוגרי אוניברסיטת סטנפורד
קטגוריה:בוגרי אוניברסיטת קליפורניה בברקלי
קטגוריה:קומוניסטים אמריקאים
קטגוריה:קומוניסטיות אמריקאיות
קטגוריה:מתאבדים אמריקאים
קטגוריה:מתאבדות אמריקאיות
קטגוריה:אמריקאים שנולדו ב-1914
קטגוריה:אמריקאיות שנולדו ב-1914
קטגוריה:אמריקאים שנפטרו ב-1944
קטגוריה:אמריקאיות שנפטרו ב-1944
רבקה דיין

**רבקה דיין** (באנגלית: **Rebecca Dayan**; נולדה ב-17 באפריל 1984) היא שחקנית, דוגמנית, אמנית ופעילה צרפתייה.

לאחר שהוכשרה באמנויות יפות, החלה דיין את דרכה באופנה ובתיאטרון בפריז. בהמשך לכך עברה לניו יורק, שם החלה לשחק בסדרות שונות. בעקבות מספר תפקידים קטנים, היא חזרה לצייר, וקיבלה את התפקיד הגדול הראשון שלה בסרט "אמונה במבחן" ב-2017.

היא ידועה בעיקר בזכות גילומה של אלזה פרטי במיני-סדרה "הלסטון" של נטפליקס משנת 2021.

## ביוגרפיה
רבקה דיין נולדה בריביירה הצרפתית, בשנת 1984. היא הבכורה מבין שלושה אחים, והיא גדלה במלון הוריה בסן-פול-דה-ואנס, שם פיתחה אהבה למשחק, לפני שהמשפחה עברה לניס, שם היא למדה אמנות ותיאטרון בבית הספר לאמנויות יפות וילה תיולה, לפני שעברה לפריז בגיל שבע-עשרה.

בבית בדרום צרפת, דיין הייתה מעלה מופעים קטנים לחברים. על אף שאביה יהודי, משפחתה לא הייתה דתית.

## פעילות
דיין משתמשת בכלי תקשורת שונים כדי להעלות את המודעות לתמותת אמהות בארצות הברית, ולבריאות האישה בכלל. לאחר צפייה בסרט התיעודי *The Business of Being Born* היא החלה לדאוג מהעלייה בשיעורי התמותה של אמהות בארצות הברית. מאז, הפיקה את הסרט התיעודי "נולדה לחופש" בנושא והקימה את *Mother Lover* ללא מטרות רווח.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:נשים אמריקאיות במאה ה-21
קטגוריה:שחקניות צרפתיות
קטגוריה:צרפתיות שנולדו ב-1984
ברזיל הוט 100

שמאל|ממוזער|250x250 פיקסלים|לוגו מגזין הבילבורד
**ברזיל הוט 100** (באנגלית: **Brasil Hot 100**) הוא מצעד מוזיקה המתפרסם מדי שבוע בברזיל על ידי בילבורד ברזיל  מאז 28 באוגוסט 2023, כשבוע לאחר שמצעד שירי ברזיל הופסק. מצעד זה מתבסס על נתוני הזרמת מוזיקה של לומינייט.

השיר הראשון שהופיע במקום הראשון במצעד היה השיר "Faz um Vuk Vuk (Teto Espelhado)" של קווין או כריס  ודיג'יי נק דה סרה.

## קישורים חיצוניים
* 

## הערות שוליים

קטגוריה:מצעדי הבילבורד
וילהלם סטייר

**וילהלם דלפ סטייר** (באנגלית: **Wilhelm Delp Styer**; 22 ביולי 1893 – 26 בפברואר 1975) היה קצין בצבא ארצות הברית בדרגת לוטננט גנרל. ב-1916 סיים את לימודיו ב, התגייס לחיל ההנדסה של צבא ארצות הברית והיה חלק ממשלחת פנצ'ו וייה במהלך החזית המערבית במלחמת העולם הראשונה. בין שתי מלחמות העולם למד הנדסה אזרחית ב וקיבל תואר ראשון בתחום זה.

במהלך מלחמת העולם השנייה היה סטייר סגן מפקד חטיבת הבנייה ב ולאחר מכן בחיל ההנדסה. במרץ 1942 הפך לראש מטה . באוגוסט 1943 היה לסגן המפקד הכללי של כוחות השירות של צבא ארצות הברית. בתפקיד זה שירת בוועדה למדיניות צבאית, שפיקחה על פרויקט מנהטן.

במאי 1945 הפך לגנרל המפקד של כוחות הצבא במערב האוקיינוס השקט. ככזה עמד בראש בית הדין שדן והרשיע את הגנרלים טומויוקי ימאשיטה והומה מסאהרו בפשעי מלחמה. הוא פרש משירות צבאי ב-1947 ומת בגיל 81.

## קישורים חיצוניים

* 

## הערות שוליים

קטגוריה:בוגרי האקדמיה הצבאית של ארצות הברית
קטגוריה:גנרלים בצבא ארצות הברית
קטגוריה:גנרלים אמריקאים במלחמת העולם השנייה
קטגוריה:עובדי פרויקט מנהטן
קטגוריה:מעוטרי מדליית השירות המצוין (צבא ארצות הברית)
קטגוריה:אישים הקבורים בבית הקברות הלאומי ארלינגטון
ברייקביט

**ברייקביט** (באנגלית: **Breakbeat**) הוא תת-ז'אנר מוזיקלי של מוזיקה אלקטרונית שנוטה להשתמש בברייקים שנדגמו מהקלטות פאנק, ג'אז ו-R&B, בין היתר "Amen, Brother" של הווינסטונס  (1969), "Give it Up or Turnit a Loose" ו-"Funky Drummer" של ג'יימס בראון, גרסת Incredible Bongo Band  לשיר "Apache" של ג'רי לורדן  ו-"Think (About It)" (1972) של לין קולינס . ז'אנר זה השפיע על ז'אנרים אחרים, בין היתר פלורידה ברייקס , היפ הופ, ג'אנגל, דראם אנד בייס, ביג ביט, ברייקביט הארדקור , גראז' בריטי, 2-סטפ גראז', ברייקסטפ  ודאבסטפ.

הקצב של רצועות ברייקביט, הנע בין 110 ל-150 פעימות לדקה, מאפשר לתקליטנים לערבב ברייקים ביצירותיהם, בעיקר ביצירות היפ הופ, ג'אנגל, דראם אנד בייס והארדקור טכנו.

## קישורים חיצוניים

## הערות שוליים

קטגוריה:שנות ה-1970 במוזיקה
קטגוריה:שנות ה-1980 במוזיקה
בוקר כחול בהיר (סרט)

"**בוקר כחול בהיר**" (באנגלית: ***Powder Blue***) הוא סרט דרמה אמריקאי משנת 2009. הוא נכתב ובוים על ידי טימותי לין בואי, וכלל את התפקיד הקולנועי האחרון של פטריק סווייזי לפני מותו בספטמבר של אותה השנה.

## עלילה
כמה מתושבי לוס אנג'לס נפגשים בערב חג המולד לערב מיוחד ובו חוויות טרגיות, קומיות והתערבות אלוהית.

ולווט לארי הוא ראש ארגון פשע תאגידי. הוא הבעלים של מועדון חשפנות זול שבו רוקדת רוז-ג'וני, אם חד הורית שבנה הקטן בתרדמת. קוורטי דוליטל הוא קברן צעיר שמתאהב בה. ולווט לארי מנסה לשכנע את ג'ק דוהני, עובדו לשעבר, לא לנקום באמיתי בעמיתיו לעבודה. מאוחר יותר מגלה דוהני לרוז-ג'וני שהוא אביה. צ'רלי הוא כומר לשעבר מתאבד. לקסוס היא עובדת מין טרנסית לפני ניתוח שחולקת קשר רגשי בלתי צפוי עם הכומר.

## דמויות ושחקנים
* '''ג'סיקה ביל''' – רוז-ג'וני
* '''פורסט וויטאקר''' – צ'רלי
* **[[אדי רדמיין]]** – קוורטי דוליטל
* **[[ריי ליוטה]]** – ג'ק דוהני
* **[[ליסה קודרו]]** – סאלי
* **[[פטריק סווייזי]]** – ולווט לארי
* **[[קריס קריסטופרסון]]** – רנדל
* **אלחנדרו רומרו** – לקסוס
* **צנעא לאת'ן** – דיאנה
* **צ'נדלר קנטרברי** בתפקיד בילי
* **ג'פרי אדם בייקר** – "סלים"
* **ראווי פאטל** – סנג'אי
* **דון סווייזי** – הסדרן
* **ל. סקוט קלדוול** – האחות גומז
* **[[ריקי לינדהום]]** – ניקול
* **בילי וירט** – דייוויד

## ביקורת
על פי מגזין וראייטי: . המגזין מכנה את הסרט "חצוצרות כוחה של האהבה בעיר הלבבות הבודדים... גם רועשת אוזניים והופכת אותך לחירש בו-זמנית".

## קישורים חיצוניים

קטגוריה:סרטי להט"ב אמריקאיים
קטגוריה:סרטים על חשפנות
קטגוריה:טרנסג'נדר בקולנוע
קטגוריה:לוס אנג'לס בקולנוע
קטגוריה:סרטי דרמה אמריקאיים
קטגוריה:סרטי 2009
בית הקברות היהודי בקיילצה

**בית הקברות היהודי של קיילצה** (הידוע גם כ**בית הקברות פאקוש**) ממוקם ברובע פאקוש בעיר קיילצה הנמצאת בפרובינציית שוויינטוקז'יסקיה שבפולין, בצומת הרחובות פאקוש דולני וקוסוצ'נסקייגו. שטחו הוא 3.12 דונם. בבית הקברות נשתמרו כ-330 מצבות, מהן כ-150 מצבות מסודרות באנדרטה . בית הקברות סגור בשער, וצריך לקבל מפתח מהאחראי לצורך ביקור במקום.

## היסטוריה
[ממוזער|אנדרטה לזכר קרבנות [פוגרום קיילצה]]
ממוזער|האנדרטה שנבנתה ממצבות שנשארו באזור
בית הקברות נוסד בשנת 1868 על בסיס עיצובו של האדריכל פרנצ'ישק קסוורי קובלסקי. במהלך מלחמת העולם השנייה בית הקברות נהרס על ידי הנאצים. במקום זה נערכו הוצאות להורג המוניות קבועות של יהודים ופולנים. ב-23 במאי 1943, המשטרה רצחה במקום 45 ילדים יהודים, בני 15 חודשים עד 15 שנים.

בשנת 1946 הפך בית הקברות למקום קבורה של 42 קורבנות יהודים, שנרצחו בפוגרום קיילצה. בשנים שלאחר מכן, גופות קורבנות מעשי הטבח שביצעו הנאצים בתוך גטו קילצה במהלך השואה בפולין הכבושה, הוצאו ממקום קבורתם בסמוך לנהר סילניצה, והועברו לבית הקברות. בשנת 1965 בית הקברות נסגר לקבורה נוספת.

## כיום
בשנת 1981 נבנתה אנדרטה ממצבות שנלקחו מנהר סילניצה הסמוך. סביב האנדרטה הונחו שברי מצבות עם עיטורים וכיתובים שהשתמרו.

בשנת 2007 שוחזר האהל שנבנה לפני המלחמה מעל קברו של הרבי מרדכי טברסקי מקוזמיר, שכונה "הצדיק מקילץ". בשנת 2010, ביוזמתו של בוגדן ביאלקה, נשיא אגודת "יאן קרסקי", ויעקב קוטליצקי, נשיא אגודת "קילצר", הוקמה מצבה חדשה שעליה שמות הנרצחים בפוגרום קיילצה, ב-4 ביולי 1946.

## קישורים חיצוניים

* בית הקברות היהודי בקיילצה בפורטל השטעטל הווירטואלי.
* תמונות מבית העלמין בקיילצה.

## הערות שוליים

קטגוריה:פולין: בתי קברות יהודיים
קטגוריה:שוויינטוקז'יסקיה
ויליאם בובינג

**ויליאם בובינג ויק** (בדנית: **William Bøving Wick**; נולד ב-1 במרץ 2003 בשארלוטלונד שבדנמרק) הוא כדורגלן דני המשחק בעמדת החלוץ במיינץ מהבונדסליגה.

## קריירת מועדונים
בובינג גדל במחלקת הנוער של פ.צ. קופנהגן, ובשנת 2020 החל לשחק בקבוצה הבוגרת של המועדון במסגרת ליגת העל הדנית. הוא ערך 30 הופעות ליגה במדי המועדון, בהן הבקיע שני שערים, וזכה עם המועדון באליפות דנמרק.

ב-30 באוגוסט 2022 חתם בשטורם גראץ מהבונדסליגה האוסטרית.

## תארים
;פ.צ. קופנהגן
* אליפות דנמרק (1): 2021/2022

;שטורם גראץ
* אליפות אוסטריה (1): 2023/2024
* הגביע האוסטרי (2): 2022/2023, 2023/2024

## קישורים חיצוניים

## הערות שוליים

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני פ.צ. קופנהגן
קטגוריה:כדורגלני שטורם גראץ
קטגוריה:דנים שנולדו ב-2003
אמאדי קמארה

**אמאדי קמארה** (בצרפתית: **Amady Camara**; נולד ב-28 במאי 2005 בבמקו שבמאלי) הוא כדורגלן מאלי המשחק בעמדת החלוץ בקבוצת נאנט בהשאלה משטורם גראץ, ובנבחרת מאלי.

## קריירת מועדונים
קמארה נולד בבמקו שבמאלי וגדל במחלקת הנוער של FC דיארה. בשנת 2023 חתם בשטורם גראץ מהבונדסליגה האוסטרית, והחל לשחק בקבוצת המילואים של המועדון. בהמשך השנה החל לשחק בקבוצה הראשונה של המועדון.

ב-9 באוגוסט 2025 הושאל לעונה אחת לנאנט מהליג 1.

## קריירה בינלאומית
ב-6 בספטמבר 2024 ערך קמארה את הופעת הבכורה שלו בנבחרת מאלי, בתיקו 1-1 נגד נבחרת מוזמביק במסגרת מוקדמות גביע אפריקה לאומות 2025.

## תארים
;שטורם גראץ
* אליפות אוסטריה (1): 2023/2024
* הגביע האוסטרי (1): 2023/2024

## קישורים חיצוניים

## הערות שוליים

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני שטורם גראץ
קטגוריה:כדורגלני נבחרת מאלי
קטגוריה:כדורגלני נאנט
קטגוריה:מאלים שנולדו ב-2005
טימותי לין בוי

**טימותי לין בּוּי** (באנגלית: **Timothy Linh Bui**; 13 באפריל 1970) הוא יוצר קולנוע, במאי, מפיק ותסריטאי אמריקאי יליד וייטנאם.

## ראשית חייו
בוי נולד בסייגון, דרום וייטנאם. הוא הגיע לארצות הברית עם משפחתו כפליט ממלחמת וייטנאם ב-1975, ועזב את וייטנאם. הוא גדל בסאניווייל, שבאזור מפרץ סן פרנסיסקו, קליפורניה. הוריו היו בעלים של חנות וידאו, בה מספר שצפה ב"אלפי" סרטים וצילם סרטי אקשן קצרים חובבים בחצר האחורית של הוריו.

לאחר זמן מה, בוי עבר ללוס אנג'לס כדי ללמוד בבית ספר למנהל עסקים, אך פרש במהירות כדי להצטרף לבית ספר לקולנוע. הוא בוגר בית הספר לקולנוע בלוס אנג'לס, קולומביה קולג' בהוליווד (CCH).

## קריירה
ב-1999, כתב יחד עם אחיו את הסרט "שלוש עונות" (Three" Seasons"), ההפקה הראשונה על וייטנאם במימון ארצות הברית שהציגה את יופיה של המדינה במקום את זוועות המלחמה של שנות ה-70. טיול זה לווייטנאם החיה את העניין שלו במדינת משפחתו.

בשנת 2001, הוציא את הסרט "גרין דרקון" ("Green Dracon"), שהתרחש במחנות המעצר הווייטנאמי בפנדלטון, קליפורניה, בשנת 1975.

ההופעה האחרונה של פטריק סווייזי הייתה בסרטו של טים בוי משנת 2009, "בוקר כחול בהיר".

בשנת 2013, בוי, יחד עם שותפו אן טראן, הקים את חברת הפקת הסרטים "Happy Canvas Film" בארצות הברית. בשנת 2016, הוא העביר את מטה החברה להו צ'י מין סיטי בווייטנאם כדי לפתח את תעשיית הסרטים במדינה. החברה עבדה על הפקת גרסה וייטנאמית של תוכנית הטלוויזיה "הרווק". בשנת 2018, בוי היה חלק מצוות ההפקה שמאחורי הגרסה המחודשת האמריקאית לסרטו "המשרתת" מ-2016.

## פילמוגרפיה

## קישורים חיצוניים

## הערות שוליים

קטגוריה:תסריטאים אמריקאים
קטגוריה:מפיקי קולנוע אמריקאים
קטגוריה:מהגרים מווייטנאם לארצות הברית
קטגוריה:אמריקאים שנולדו ב-1970
נינו מרצ'לי

**נינו מרצ'לי** (בסלובקית: **Nino Marcelli**; נולד ב-29 במאי 2005 בברטיסלאבה שבסלובקיה) הוא כדורגלן סלובקי המשחק בעמדת קשר הכנף בקבוצת סלובן ברטיסלאבה מליגת העל הסלובקית.

## קריירת מועדונים
מרצ'לי נולד בברטיסלאבה שבסלובקיה, ויש לו שורשים איטלקים. הוא גדל במחלקת הנוער של סלובן ברטיסלאבה, ובשנת 2022 החל לשחק בקבוצת המילואים של המועדון. בשנת 2023 החל לשחק בקבוצה הבוגרת של המועדון במסגרת ליגת העל הסלובקית, ובעונתו הראשונה ערך 26 הופעות ליגה, בהן הבקיע עשרה שערים.

## קריירה בינלאומית
מרצ'לי נכלל בסגל נבחרת סלובקיה עד גיל 20 לטורניר גביע העולם עד גיל 20 בשנת 2023, וערך שלוש הופעות בטורניר.

## תארים
;סלובן ברטיסלאבה
* אליפות סלובקיה (1): 2023/2024

## קישורים חיצוניים

## הערות שוליים

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:כדורגלני סלובן ברטיסלאבה
קטגוריה:סלובקים שנולדו ב-2005
צ'ארלס ס. דאטון

**צ'ארלס סטנלי דאטון** (באנגלית: **Charles Stanley Dutton**; נולד ב-30 בינואר 1951) הוא שחקן ובמאי אמריקאי. הוא ידוע בעיקר בזכות תפקידיו בסדרת הטלוויזיה "רוק" (1991–1994) ובסרט הטלוויזיה "שיעור הפסנתר" (1995), שהאחרון זיכה אותו במועמדות לפרס גלובוס הזהב.

זכיות נוספות שלו כוללות שלושה פרס אמי לבידור בפריים טיים ושלושה פרס NAACP Image.

דאטון השתתף בסרטים עלילתיים רבים כמו "הנוסע השמיני 3" (1992), "רודי" (1993), "סכנה לציבור" (1993), "עת להרוג" (1996), "מי רצח את קוקי?" (1999) ו"גוטיקה" (2003).

## ביוגרפיה
צ'ארלס סטנלי דאטון נולד ב-30 בינואר 1951, בצד המזרחי של בולטימור, מרילנד. אביו היה נהג משאית והוריו התגרשו כשהיה בן ארבע.

הוא גדל בפרויקט הדיור הציבורי *Latrobe Homes* של בולטימור. בצעירותו, דאטון נשר מבית הספר לפני שסיים את חטיבת הביניים. הייתה לו תקופה קצרה כמתאגרף חובב עם הכינוי "רוק", כינוי שנגזר מ"רוק-הד", עקב קרבות זריקת אבנים שהתרחשו בתקופת ילדותו של דאטון.

## פילמוגרפיה חלקית
במהלך הקריירה שלו, השתתף דאטון בעשרות סרטים וסדרות כדוגמת:

## קישורים חיצוניים

## הערות שוליים

קטגוריה:זוכי פרס אמי לבידור בפריים טיים
קטגוריה:אישים זוכי פרס דרמה דסק
קטגוריה:במאי טלוויזיה אמריקאים
קטגוריה:אמריקאים שנולדו ב-1951
סמואל אילינג-ג'וניור

**סמואל אילינג-ג'וניור** (באנגלית: **Samuel Iling-Junior**; נולד ב-4 באוקטובר 2003 באיזלינגטון שבלונדון, אנגליה) הוא כדורגלן אנגלי המשחק בעמדת קשר הכנף בקבוצת פיזה מהסרייה א', בהשאלה מאסטון וילה.

## קריירת מועדונים
אילינג-ג'וניור גדל במחלקות הנוער של צ'לסי ויובנטוס, ובשנת 2021 החל לשחק בקבוצת המילואים של יובנטוס במסגרת הסרייה ג'.

ב-21 באוקטובר 2022 ערך אילינג-ג'וניור את הופעת הבכורה שלו בקבוצה הראשונה של יובנטוס, בניצחון 0–4 על אמפולי במסגרת המחזור ה-11 בסרייה א' לעונת 2022/2023. ב-25 באוקטובר ערך את הופעת הבכורה שלו בליגת האלופות, בהפסד 3–4 לבנפיקה ליסבון במסגרת שלב הבתים לעונת 2022/2023. ב-7 במאי 2023 הבקיע את שער הבכורה שלו במועדון, בניצחון 0–2 על אטאלנטה במסגרת המחזור ה-34 בליגה. בסך הכל ערך 36 הופעות ליגה במדי המועדון, בהן הבקיע שני שערים.

ב-1 ביולי 2024 חתם אילינג-ג'וניור באסטון וילה מהפרמייר ליג, וב-27 באוגוסט הושאל למשך עונת 2024/2025 לבולוניה 1909 מהסרייה א'. ב-14 בספטמבר ערך את הופעת הבכורה שלו במועדון, בתיקו 2-2 נגד קומו במסגרת המחזור הרביעי בליגה. במשחק זה הבקיע את שער הבכורה שלו במועדון. ב-3 בפברואר 2025 עזב את בולוניה והושאל למידלסברו.

ב-1 בספטמבר 2025 הושאל לוסט ברומיץ' אלביון.

ב-2 בפברואר 2026 הושאל לפיזה מהסרייה א' עד לתום העונה.

## קריירה בינלאומית
אילינג-ג'וניור נכלל בסגל נבחרת אנגליה עד גיל 19 לאליפות אירופה עד גיל 19 בשנת 2022, וערך שתי הופעות בטורניר, בו זכתה נבחרתו.
אילינג ג'וניור זכה עם נבחרת אנגליה באליפות אירופה בכדורגל עד גיל 21 - 2025.

## תארים
;יובנטוס
* קופה איטליה (1): 2023/2024

;נבחרת אנגליה עד גיל 19
* אליפות אירופה עד גיל 19 (1): 2022

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני יובנטוס
קטגוריה:כדורגלני אסטון וילה
קטגוריה:כדורגלני בולוניה
קטגוריה:כדורגלני מידלסברו
קטגוריה:כדורגלני וסט ברומיץ' אלביון
קטגוריה:כדורגלני פיזה
קטגוריה:ספורטאים זרים באיטליה
קטגוריה:לונדון: כדורגלנים
קטגוריה:אנגלים שנולדו ב-2003
יוסוף גזיבגוביץ'

**יוסוף גזיבגוביץ**' (בבוסנית ובגרמנית: **Jusuf Gazibegović**; נולד ב-11 במרץ 2000 בזלצבורג שבאוסטריה) הוא כדורגלן בוסני-אוסטרי המשחק בעמדת המגן הימני בקבוצת שטורם גראץ מהבונדסליגה האוסטרית ובנבחרת בוסניה והרצגובינה.

## קריירת מועדונים
גזיבגוביץ' גדל במחלקות הנוער של אוסטריה זלצבורג ורד בול זלצבורג. בשנת 2018 החל לשחק בליפרינג, קבוצת המילואים של רד בול זלצבורג.

ב-30 בספטמבר 2020 חתם על חוזה לשלוש שנים בשטורם גראץ מהבונדסליגה האוסטרית.

בינואר 2025 חתם בפ.צ. קלן מהבונדסליגה השנייה. גזיבגוביץ' הפך מיד בורג חשוב בחזרתה של קלן לבונדסליגה בתום עונת 2024/25, ונשאר בקבוצה גם בחצי הראשון של עונת 2025/26. בינואר 2026 הושאל גזיבגוביץ' לשטורם גראץ, קבוצתו הקודמת, עד לתום עונת 2025/26.

## קריירה בינלאומית
ב-2 ביוני 2021 ערך גזיבגוביץ' את הופעת הבכורה שלו בנבחרת בוסניה והרצגובינה, בתיקו 0-0 נגד נבחרת מונטנגרו במשחק ידידות.

## תארים
;שטורם גראץ
* אליפות אוסטריה (1): 2023/2024
* הגביע האוסטרי (2): 2022/2023, 2023/2024

;פ.צ. קלן
*אליפות הבונדסליגה השנייה: 2024/25

## קישורים חיצוניים

## הערות שוליים

קטגוריה:כדורגלנים בוסנים
קטגוריה:מגני כדורגל בוסנים
קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני שטורם גראץ
קטגוריה:כדורגלני פ.צ. קלן
קטגוריה:כדורגלני נבחרת בוסניה והרצגובינה
קטגוריה:ילידי 2000
קצפר אורבנסקי

**קָצְפֶּר אוּרְבָּנְסקִי** (בפולנית: **Kacper Urbański**; נולד ב-7 בספטמבר 2004 בגדנסק שבפולין) הוא כדורגלן פולני המשחק בעמדת הקשר בקבוצת לגיה ורשה ובנבחרת פולין.

## קריירת מועדונים
אורבנסקי גדל במחלקות הנוער של AP לכיה גדנסק ולכיה גדנסק. הוא ערך ארבע הופעות ליגה במדי הקבוצה הבוגרת של לכיה גדנסק במסגרת ליגת העל הפולנית.

ב-1 בפברואר 2021 הושאל אורבנסקי לבולוניה 1909 מהסרייה א' עד לתום עונת 2020/2021, וב-27 ביולי חתם על חוזה קבוע לשנתיים במועדון.

ב-25 בינואר 2025 הושאל אורבנסקי למונצה.

ב-3 בספטמבר 2025 חתם בלגיה ורשה.

## קריירה בין-לאומית
ב-7 ביוני 2024 ערך אורבנסקי את הופעת הבכורה שלו בנבחרת פולין, בניצחון 3-1 על נבחרת אוקראינה במשחק ידידות.

נכלל בסגל נבחרת פולין לטורניר יורו 2024, וערך שלוש הופעות בטורניר.

## קישורים חיצוניים

## הערות שוליים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני לכיה גדנסק
קטגוריה:כדורגלני בולוניה
קטגוריה:כדורגלני מונצה
קטגוריה:כדורגלני נבחרת פולין
קטגוריה:ספורטאים פולנים באיטליה
קטגוריה:כדורגלני יורו 2024
קטגוריה:כדורגלני לגיה ורשה
קטגוריה:פולנים שנולדו ב-2004
מאט רוס

**מת'יו ברנדון רוס** (באנגלית: **Matthew Brandon Ross**; נולד ב-3 בינואר 1970) הוא שחקן אמריקאי.

הוא ידוע בעיקר בזכות תפקידיו כגאווין בלסון בסדרה של HBO "עמק הסיליקון", גלן אודקרק ב"הטייס" ולואיס קארות'רס בסרט "אמריקן פסיכו".

## ראשית חייו
מת'יו רוס נולד ב-3 בינואר 1970 בגריניץ', קונטיקט. את ילדותו העביר בעיקר באיגל פוינט, אורגון. הוריו התגרשו כשהיה צעיר.

אמו התעניינה בפילוסופיית החינוך של ולדורף; הוא בילה זמן באנגליה בעת שהיא עבדה לקראת תעודת הוראה בחינוך ולדורף.

הוא למד בבית הספר לאמנויות הבמה ג'וליארד.

## קריירה
רוס זכה לשבחי המבקרים על תפקידו בתור אלבי גרנט בסדרה של HBO "אהבה גדולה" במשך חמש עונות. הוא גם גילם את אדי סקוט בסרט "לילה טוב ובהצלחה" משנת 2005, עליו הועמד לפרס גילדת שחקני המסך על הופעה יוצאת דופן של שחקן בסרט. בשנים 2011 ו-2015, גילם את צ'ארלס מונטגומרי בעונות הראשונה והחמישית של סדרת האנתולוגיה, "אימה אמריקאית".

הוא כתב וביים את הסרט העלילתי "קפטן פנטסטיק", בכיכובו של ויגו מורטנסן, עליו זכה בפרס Un Certain Regard לבמאי הטוב ביותר בפסטיבל קאן 2016. לפני כן, יצר שבעה סרטים קצרים, כולל "שפת האהבה", שהוקרן בבכורה בפסטיבל סאנדנס. הבכורה שלו בבימוי הסרט העלילתי, "28 חדרי מלון", הוקרן בפעם הראשונה בפסטיבל סאנדנס ב-2012.

## חיים אישיים
הוא נשוי לסופרת פיליס גרנט, איתה יש לו שני ילדים: איזבל "בלה" ודאשיאל "דש" רוס.

## קישורים חיצוניים

## הערות שוליים

קטגוריה:במאי טלוויזיה אמריקאים
קטגוריה:בוגרי בית הספר ג'וליארד
קטגוריה:אמריקאים שנולדו ב-1970
מוריס צ'סטנאט

**מוריס למונט צ'סטנאט** (באנגלית: **Morris Lamont Chestnut**; נולד ב-1 בינואר 1969) הוא שחקן אמריקאי.

## ראשית חייו
צ'סטנאט נולד ב-1 בינואר 1969, בסוריטוס, קליפורניה, והוא בנם של מוריס ושירלי צ'סטנאט. אמו הייתה מורה, בעוד אביו עבד כמוכרן.

הוא למד פיננסים ודרמה באוניברסיטת קליפורניה סטייט, נורת'רידג'. צ'סטנאט עבד כפקיד בנק לפני שהיה שחקן.

## קריירה
הוא התפרסם לראשונה בזכות תפקידו בתור ריקי בסרט "החבר'ה מהשכונה" משנת 1991. הוא הופיע בסרטים עלילתיים כמו "ג'י איי ג'יין", "האחים", "שחק אותה כמו מייקל", "תחנה 49", "תוכנית משחק", "הקריאה", ו"קיק אס 2" . הוא גילם את לאנס סאליבן בסרט "סודו של שושבין", ושיחזר את התפקיד בסרט ההמשך שעלה לאקרנים בשנת 2013, ובסדרת ההמשך "סודו של שושבין: הפרקים האחרונים". בין עבודותיו בטלוויזיה ניתן למנות תפקידים קבועים שגילם בתור ריאן ניקולס בסדרת הטלוויזיה "V" של ABC, אייק פרנטיס ב"האחות ג'קי" של שואוטיים, חאקים רשד ב"גוליית" של פריים וידאו, ובארט קיין בסרט "המתמחה" של פוקס. 

בשנת 2011 גילם את לוק בסדרת האנתולוגיה של ראיין מרפי, "אימה אמריקאית: בית הרצח".

בשנת 2024 החל לשחק בעונה השנייה של סדרת הדרמה המשפטית "Reasonable Doubt" בשירות הסטרימינג "הולו" בתור התובע קורי קאש.

בשנת 2025 החל לגלם את הדמות הראשית בסדרת הדרמה של CBS, "ווטסון".

הוא היה מועמד לשישה פרסי NAACP Image, וזכה פעם אחת עבור "האחות ג'קי". במרץ 2022, קיבל כוכב בשדרת הכוכבים של הוליווד.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת המדינה של קליפורניה בנורת'רידג'
קטגוריה:אמריקאים שנולדו ב-1969
חוסיין שייח'-אל-אסלאם

**חוּסיין שייחֻ'-אל-אסלָאם** (בפרסית ובערבית: **حسین شیخ‌ الاسلام**, תעתיק מדויק: חֻסֵין שיח' אלאסלאם; 29 בנובמבר 1952 – 5 במרץ 2020) היה פוליטיקאי ודיפלומט שמרן איראני שמילא מספר תפקידים בממשל האיראני.

## ביוגרפיה
שייח'-אל-אסלאם למד הנדסת מחשבים באוניברסיטת קליפורניה בברקלי.

ב־1979 היה שייח'-אל-אסלאם אחד הסטודנטים המיליטנטיים שתפסו והחזיקו אמריקאים כבני ערובה במהלך משבר בני הערובה באיראן.

כיהן כמזכיר האגודה האסלאמית לסטודנטים המתגוררים באמריקה ובקנדה בין 1980–1997.

שייח-אל-אסלאם כיהן כעוזר פוליטי של שר החוץ האיראני מ־1981 עד 1997.

שייח'-אל-אסלאם היה מעורב בהקמת חזבאללה בלבנון בשנות ה-80 כחלק מתפקידו בשגרירות איראן בסוריה.

כיהן כשגריר איראן בסוריה 1998-2003.

שייח'-אל-אסלאם נבחר כנציג פרלמנטרי של העיר טהראן במג'לס השישי (2004–2008).

* 2016-2009: סגן יו"ר המג'לס עלי לאריג'אני לעניינים בינלאומיים.
* 2010-2016: מזכיר הוועידה הבינלאומית לתמיכה באינתיפאדה הפלסטינית (2010-2016)

ביולי 2016 התמנה ליועצו של שר החוץ מוחמד ג'וואד זריף,

## מותו
שייח'-אל-אסלאם מת כתוצאה ממחלת נגיף קורונה 2019 ב-5 במרץ 2020.

## הנצחה
בהנחיית שר החוץ זריף, נקרא אחד משני אולמות הישיבות המרכזיים במשרד החוץ של איראן על שמו של חוסיין שייח'-אל-אסלאם.

## ראו גם

## קישורים חיצוניים
* 

## הערות שוליים

קטגוריה:שגרירי איראן
קטגוריה:איראנים שנפטרו במגפת הקורונה
קטגוריה:איראנים שנולדו ב-1952
קטגוריה:איראנים שנפטרו ב-2020
דאדלי ווטן

**דאדלי גודול ווטן** (באנגלית: **Dudley Goodall Wooten**; 19 ביוני 1860 – 7 בפברואר 1929) היה עורך דין ופוליטיקאי אמריקאי שכיהן קדנציה אחת כחבר בית הנבחרים של ארצות הברית מטקסס מ-1901 עד 1903.

## ביוגרפיה
### ראשית חייו
ווטן, שנולד ב-19 ביוני 1860 בספרינגפילד, מיזורי, עבר בינקותו עם הוריו לטקסס במהלך מלחמת האזרחים.

### השכלה
הוא למד בבתי ספר פרטיים בפריז, טקסס, וסיים את לימודיו באוניברסיטת פרינסטון ב-1875. הוא למד באוניברסיטת ג'ונס הופקינס, בולטימור, מרילנד, וסיים את המחלקה למשפטים של אוניברסיטת וירג'יניה בשרלוטסוויל, שם זכה בפרסים הגבוהים ביותר של בית הספר על כתיבה ודיונים והיה חבר באחוות פי קאפה פסי.

### קריירה
הוא התקבל ללשכת עורכי הדין בשנת 1880 ועסק בכך באוסטין, טקסס. הוא שימש כפרקליט של אוסטין בשנים 1884–1886. הוא עבר לדאלאס, טקסס, ב-1888. הוא כיהן כשופט בבית המשפט המחוזי של מחוז דאלאס בשנים 1890–1892. הוא כיהן כחבר בבית הנבחרים של המדינה בשנים 1898 ו-1899. כחבר בבית המחוקקים של טקסס, ווטן שימש כציר בוועידת ההגבלים העסקיים הלאומית בשיקגו בשנת 1899. הוא כיהן כחבר במועצה המבצעת של הפדרציה הלאומית האזרחית בשנת 1900. הוא שימש כציר בוועידת המס הלאומית בבאפלו ב-1901. חבר הקונגרס ווטן נסע לאלסקה ב-1902 כדי לערוך מחקר בקונגרס על צורכי השטח.

ווטן נבחר כדמוקרט לקונגרס ה-57 כדי למלא את המקום הפנוי שנגרם על ידי מותו של רוברט אמט בארק וכיהן מ-13 ביולי 1901 עד 3 במרץ 1903. בשנת 1902 הפסיד ווטן בניסיונו לקבל מועמדות כמועמד הדמוקרטי למושב בבית הנבחרים.

### אחרית חייו
לאחר שעזב את בית הנבחרים, ווטן חידש את עריכת הדין בסיאטל, וושינגטון. הוא כיהן כשופט מיוחד של בית המשפט העליון בתקופות שונות. הוא שימש כציר בקונגרס הלאומי של הנהרות והנמלים ב-1912. הוא שימש כציר בקונגרס השימור הלאומי ב-1913. הוא מונה לחבר במועצת המדינה של תוכניות לימודים גבוהות יותר על ידי המושל ב-1919.

ווטן עבד כפרופסור למשפטים באוניברסיטת נוטרדאם, נוטרדאם, אינדיאנה מ-1924 עד 1928.

### מותו
הוא מת בזמן ביקור באוסטין, טקסס, ב-7 בפברואר 1929.

## קישורים חיצוניים
*
* 

## הערות שוליים

קטגוריה:אמריקאים ילידי מיזורי
קטגוריה:ספרינגפילד (מיזורי): אישים
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-19
קטגוריה:סגל אוניברסיטת נוטרדאם
קטגוריה:בוגרי אוניברסיטת ג'ונס הופקינס
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת וירג'יניה
קטגוריה:אמריקאים שנולדו ב-1860
קטגוריה:אמריקאים שנפטרו ב-1929
אטישי מרלנה

**אנשיטי מרלנה סינג** (בהינדי: **आतिशी मार्लेना**; נולדה ב־8 ביוני 1981) היא פוליטיקאית הודית המכהנת כראש האופוזיציה ב. כיהנה כראש השרים של דלהי מספטמבר 2024 עד פברואר 2025 מטעם אאם אדמי.

## ביוגרפיה
אנטישי מרלנה סינג נולדה לוויג'אי קומאר סינג, פרופסור באוניברסיטת דלהי, וטריפטה וואי. היא קיבלה תואר בהיסטוריה מ בדלהי, ולאחר מכן למדה באוניברסיטת אוקספורד.

אטישי התגוררה במשך כשבע שנים בכפר במאדהיה פרדש תוך עיסוק בחקלאות אורגנית ויוזמות חינוכיות.

ב־2013 הייתה אטישי שותפה בוועדה שכתבה את מניפסט הבחירות של מפלגת אאם אדמי לקראת הבחירות לאספה המחוקקת של דלהי.

ב־2015 מונתה אטישי ליועצת לסגן ראש השרים של דלהי . היא החזיקה בתפקיד כשלוש שנים, עד שמשרד הפנים של הודו ביטל את החזקתה בתפקיד בטענה שהליך המינוי לא נעשה כראוי.

בבחירות ללוק סבהה ב־2019 התמודדה אטישי במחוז הבחירה בניו דלהי, והגיעה למקום השלישי.

אטישי נבחרה לאספה המחוקקת של דלהי בבחירות ב־2020. הושבעה כשרה בממשלת דלהי במרץ 2023.

אטישי הושבעה כראש השרים של דלהי ב־21 בספטמבר 2024, לאחר התפטרות מנהיג מפלגת אאם אדמי ארווינד קג'ריוואל מהמשרה מתוך כוונה לזכות מחדש באמון הציבור בבחירות. 

בבחירות לאספה המחוקקת של דלהי בפברואר 2025 נבחרה מרלנה מחדש לאספה, אך מפלגת אאם אדמי זכתה ב־22 (מתוך 70) מושבים באספה, כשהיא מפסידה למפלגת העם ההודית. בעקבות כך החליפה אותה רקה גופטה כראש השרים בטריטוריה ב־20 בפברואר. מרלנה מונתה לראש האופוזיציה באספה המחוקקת.

## קישורים חיצוניים

## הערות שוליים

קטגוריה:ראשי השרים של דלהי
קטגוריה:ראשי אופוזיציה
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:ילידות 1981
קטגוריה:הודים שנולדו ב-1981
23 (שיר של מייק ויל מייד איט)

"**23**" הוא סינגל הבכורה של מפיק המוזיקה האמריקאי מייק ויל מייד איט בהשתתפות הזמרת האמריקאית מיילי סיירוס והראפרים האמריקאים ויז קאליפה וג'וסי ג'יי; הוא פורסם ב-10 בספטמבר 2013 על ידי בהוצאת חברת התקליטים אינטרסקופ רקורדס. השיר נכתב על ידי מייק ויל מייד איט לצד הראפרים, פייר רמון סלוטר ורוק סיטי.

השיר בעל קצב מהיר ומתייחס לנעלי ספורט של אייר ג'ורדן ולשימוש בסמים. "23" קיבל ביקורות מעורבות מטעם מבקרי המוזיקה ברחבי העולם, שהיו אמביוולנטיים כלפי ההפקה שלו ויכולת הראפ של סיירוס. הוא דורג בשיאו במקום האחד-עשר במצעד הבילבורד הוט 100 בארצות הברית, וזכה להצלחה בין-לאומית. וידאו קליפ נלווה צולם בברוקלין ב-26 באוגוסט 2013, והוקרן בבכורה דרך *[[Vevo]]* ב-24 בספטמבר 2013. סיירוס ביצעה את השיר במהלך החלק הראשון והשני של סיבוב ההופעות שלה, "Bangerz Tour".

## רקע וכתיבה
במהלך ההפקה של "23", מייק ויל מייד איט כתב לעצמו קטע ראפ, אותו תכנן במקור לכלול לצד הקטעים של ויז קאליפה וג'וסי ג'יי. עם זאת, לאחר שהשניים האחרונים סיימו את ההקלטות שלהם, מייק החליט שיש להחליף את הקטע שלו בקטע שיבוצע בידי אישה. באותה העת, סיים להפיק את "We Can't Stop" של מיילי סיירוס והדבר הוביל לכך שהיא רצתה להשתתף ב-"23". מייק היסס מהתוכנית שהוצעה, לאחר שפגש אותה מוקדם יותר באותו יום, על אף שהוא נפעם מהביצוע שלה לאותו הקטע המדובר.

"23" הוא שיר היפ הופ בעל קצב מהיר. זהו שיר הראפ הראשון של סיירוס. בפזמון של השיר, סיירוס מדברת על שימוש בסמים, "I'm in the club high off purp with some shades on". בהמשך לכך, ישנה התייחסות חוזרת לנעלי אייר ג'ורדן – הדבר מתבטא בשורה "J's on my feet" החוזרת על עצמה לאורך השיר.

## וידאו קליפ
קליפ נלווה ל-"23" צולם בבית הספר התיכון הקתולי בישופ פורד בברוקלין ב-26 באוגוסט 2013; הוא בוים על ידי האנה לוקס דייוויס.

הקליפ הוצג בבכורה עולמית דרך *Vevo* ב-24 בספטמבר. הקליפ מתרחש בבית ספר תיכון; הוא מתחיל כשמנהל בית הספר עוזב את משרדו, אליו נכנס מייק ויל מייד איט ומתחיל לנגן את "23". סיירוס מוצגת לעיתים קרובות כשהיא מעשנת בחדר האמבטיה וכותבת על המראות שם עם שפתון אדום. קאליפה מבצע את הבית שלו במעבדה לכימיה, בעוד שזה של ג'וסי ג'יי מבוצע בחדר גביעים. נכון לאוגוסט 2024 עומד מונה הצפיות של הקליפ על למעלה ממיליארד מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2013
קטגוריה:סינגלי בכורה מ-2013
קטגוריה:שירי מיילי סיירוס
קטגוריה:שירי ויז קאליפה
קטגוריה:שירי ג'וסי ג'יי
קטגוריה:שירים באנגלית
קטגוריה:שירים שנכתבו על ידי ג'וסי ג'יי
קטגוריה:שירים שנכתבו על ידי ויז קאליפה
קטגוריה:שירים שנכתבו על ידי טימותי תומאס
קטגוריה:שירים שנכתבו על ידי מייק ויל מייד איט
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי מייק ויל מייד איט
קטגוריה:וידאו קליפים שבוימו על ידי האנה לוקס דייוויס
קטגוריה:שירים על סמים
קטגוריה:סינגלים בהוצאת אינטרסקופ רקורדס
פלקס (חברה)

250px|ממוזער|שמאל|סמליל החברה עד 2015
**פלקס בע"מ** (באנגלית: **), שנודעה בעבר בשם **פלקסטרוניקס** (**** או **Flextronics''') היא תאגיד רב-לאומי שבסיסו בארצות הברית, הפועל בעיקר כקבלן משנה לייצור מוצרי אלקטרוניקה. היא החברה השלישית בגודלה בעולם (לפי הכנסות) לייצור אלקטרוניקה. מטה החברה שוכן באוסטין, טקסס. לחברה פעילות ייצור בלמעלה מ-30 מדינות, הכוללות כ-172,000 עובדים.

## היסטוריה
החברה נוסדה בשנת 1969 בשם פלקסטרוניקס. בשנת 1990 שונה שם החברה לפלקסטרוניקס אינטרנשיונל, והיא נרשמה בסינגפור. בשנת 1993 החברה קיבלה מימון הון סיכון מקרן Sequoia Capital, וב-1994 הפכה לחברה ציבורית הנסחרת בנאסד"ק. בשנת 2000 החברה דורגה במקום השלישי ב"100 החברות המנוהלות ביותר" על ידי IndustryWeek. בשנת 2006 פלקסטרוניקס השתלטה על חלק מהייצור של לגו, אך בשנת 2009 החליטה לגו לסיים את הקשר עם פלקסטרוניקס ולרכוש את מתקני הייצור במקסיקו ובהונגריה. ב-4 ביוני 2007 פלקסטרוניקס הציעה לרכוש את סולקטרון תמורת 3.6 מיליארד דולר, הרכישה הושלמה עד סוף אוקטובר 2007.

ב-25 באוגוסט 2009 הודיעה החברה שנבחרה על ידי LG אלקטרוניקה לייצור מקלטי טלוויזיה LCD שלה בגודל 19, 22, 26, 32 ו-37 אינץ' במפעל סיודאד חוארס שבמקסיקו, להפצה לשוק אמריקה הצפונית ואמריקה הדרומית.

ב-15 בספטמבר 2010 הודיעה החברה שנבחרה על ידי חברת Brammo , לשעבר יצרנית של מנועים חשמליים וסוללות, להיות שותפה לייצור והפצה של אופנועים חשמליים ורכיבים. בשנת 2010 חתמה החברה על הסכם עם לנובו לספק ייצור לאירופה. באותה שנה פלקסטרוניקס גם חתמה על הסכם עם Brammo לאספקת רכש וייצור בצפון אמריקה, אסיה ואירופה.

בשנת 2012, פלקסטרוניקס הקימה את Elementum, חברת הזנק לניהול שרשרת אספקה (SCM) שבסיסה במאונטיין ויו, קליפורניה. בשנת 2014 Elementum פוצלה מפלקסטרוניקס כחברה עצמאית.

בשנת 2014 פלקסטרוניקס נקבעה על ידי הנציבות האמריקאית לבטיחות מוצרי צריכה  כיצרנית של השעון החכם Fitbit Force, בהקשר של ריקול מוחלט של המוצר עקב פריחות המתפתחות על פרקי הידיים של משתמשיו.

ביולי 2015 הודיעה החברה על שינוי שמה מפלקסטרוניקס לפלקס.

בספטמבר 2015 רכשה החברה את Nextracker, אחת מחברות המעקב הסולארי  המובילות, תמורת 330 מיליון דולר.

בנובמבר 2015 רכשה החברה את מותג הבית החכם Wink . פלקס הייתה שותפה אסטרטגית של Wink, ומשמשת כספקית העיקרית שלה לחומרה וקושחה, כולל Wink Hub ו-Wink Relay, הכוללים קניין רוחני שפותח בפלקס. ביולי 2017 פלקס מכרה את Wink לחברת   תמורת 38.7 מיליון דולר.

ב-31 בדצמבר 2018 התפטר מייקל מ. מקנמרה מתפקיד מנכ"ל החברה. ב-11 בפברואר 2019 הודיעה החברה על מינוי ריוואטי אדווייטי  למנכ"לית.

## בישראל
[250px|ממוזער|שמאל|חנוכת מרכז החדשנות של פלקס בישראל. מימין: [אלי ברדה, ראש עיריית מגדל העמק]]
לחברת פלקס חברה בת בישראל בשם פלקסטרוניקס (ישראל) בע"מ, שמרכזה במגדל העמק, והיא מעסיקה אלפי עובדים. לחברה מפעלי ייצור גם במודיעין ובאופקים, ומרכז תכנון בחיפה. מפעלה בערד (לשעבר "מוטורולה דרום") נסגר ב-2013.

פלקסטרוניקס ישראל נוסדה בשנת 2000 עם רכישתה של חברת יוניסקור ממגדל העמק שהעסיקה כ 500 עובדים. חברת יוניסקור הוקמה  ב-1997 על  ידי ראובן שייבל וצחי רודריג בשיתוף חברת ניסקו.

לחברה גם השקעות בחברות הזנק ישראליות.

## קישורים חיצוניים

* 

* 

## הערות שוליים

קטגוריה:ארצות הברית: תעשייה
קטגוריה:חברות אמריקאיות הנסחרות בנאסד"ק
קטגוריה:תעשיית אלקטרוניקה בישראל
החלטה 2735 של מועצת הביטחון של האו"ם

**החלטה 2735 של מועצת הביטחון של האו"ם** היא החלטה של מועצת הביטחון של האו"ם, שהתקבלה ב-10 ביוני 2024, קוראת לחמאס לקבל הצעת הפסקת אש והחזרת חטופים במלחמת חרבות ברזל. ההחלטה, שהוצגה על ידי ארצות הברית, מפרטת את הצעת ההפסקת אש התלת-שלבית  ומציינת כי ישראל קיבלה אותה. יישום ההסכם יביא לשחרור כל החטופים שבידי חמאס, יכונן הפסקת אש קבועה ברצועת עזה ויקדם תוכנית שיקום רב שנתית לעזה. בנוסף, ההחלטה דוחה כל שינוי דמוגרפי או טריטוריאלי ברצועת עזה ומאשרת מחדש את תמיכתה של מועצת הביטחון בפתרון שתי מדינות, המאחדת את רצועת עזה ויהודה ושומרון תחת שלטון הרשות הפלסטינית.

ההחלטה זכתה לתמיכה פה אחד, כאשר רוסיה נמנעה מההצבעה.

## רקע
ב-31 במאי 2024 הציג נשיא ארצות הברית ג'ו ביידן בנאום טלוויזיוני הצעת הפסקת אש. ההצעה, שנהגתה יחד עם מתווכים קטרים ומצריים, כוללת הפסקת אש בת שישה שבועות שבמהלכה צבא הגנה לישראל ייסוגו מאזורים מיושבים בעזה. בתמורה, חמאס ישחרר כמה חטופים שנחטפו במהלך טבח שבעה באוקטובר, וישראל תשחרר מאות אסירים פלסטינים. בשלבים מאוחרים יותר של התוכנית יבוצע שחרור של כל החטופים, תתקיים נסיגה ישראלית מלאה מרצועת עזה ותתבצע תוכנית לשיקום של רצועת עזה. נטען כי הפרטים שהוצגו הם סיכום של הצעה שהעבירה ישראל למתווכים.

ראש ממשלת ישראל בנימין נתניהו וחמאס לא קיבלו את העסקה באופן פומבי או רשמי בעת קבלת ההחלטה. נתניהו טען כי התנאים המתוארים בפומבי אינם מדויקים וכי הפעולות הצבאיות יימשכו עד להבסת חמאס.

ממשל ביידן מפעיל לחץ משמעותי על חמאס לקבל את הצעת הפסקת האש באמצעות המדינות המתווכות, מצרים וקטר. גם קטר וגם מצרים איימו על מנהיגי חמאס במעצר, הקפאת נכסים, סנקציות וגירוש מדוחה אם לא יסכימו להצעה שעל הפרק.

בישראל המשבר הפוליטי משפיע על המצב. שותפיו של נתניהו לממשלת ישראל השלושים ושבע מתנגדים לכל הפסקת אש ואיימו להפיל את הממשלה אם יסכים לעסקה. ראשי האופוזיציה הציעו תמיכה בהסכם הפסקת אש.

## תוצאות ההצבעה

## תגובות
* : שגריר ישראל באו"ם לא אישר או הכחיש את הסכמתה של ישראל להצעת בני הערובה והפסקת האש.
* : נשיא הרשות הפלסטינית מחמוד עבאס בירך על קבלת ההחלטה.
* : חמאס בירך על תוכן ההחלטה, וקבע כי חמאס מוכן להמשך משא ומתן. סאמי אבו זוהרי אמר כי חמאס קיבל את ההחלטה.

בפועל להחלטה לא הייתה שום תוצאה מעשית והמלחמה ברצועת עזה המשיכה, כולל ברפיח. חמאס סירב לכל התגמשות בתנאיו, שהיו בלתי מקובלים על ישראל, וכתוצאה מכך המשא ומתן על עסקה לשחרור חטופים נתקע. בחודשי הקיץ והסתיו של 2024 הצליחה ישראל לחסל כמעט את כל הנהגת חמאס ברצועה, ובפרט את מוחמד דף ראש הזרוע הצבאית (13 ביולי 2024) ויחיא סינוואר מנהיג חמאס ברצועה וראש הלשכה המדינית (16 באוקטובר 2024).

## ראו גם
* החלטה 2728 של מועצת הביטחון של האו"ם

## קישורים חיצוניים
* [הטקסט המלא: החלטת מועצת הביטחון של האו"ם 2735](https://undocs.org/S/RES/2735(2024))

## הערות שוליים

קטגוריה:תגובות למלחמת חרבות ברזל
2735
2735
רוברט בארק

**רוברט אמט בארק** (באנגלית: **Robert Emmet Burke**; 1 באוגוסט 1847 - 5 ביוני 1901) היה חבר בית הנבחרים של ארצות הברית מטקסס.

## ביוגרפיה
### ראשית חייו
רוברט אמט בארק נולד ב-1 באוגוסט 1847 ליד דיידוויל, אלבמה, ולמד בבתי ספר ציבוריים סמוכים. הוא עבר לג'פרסון, טקסס, בשנת 1866.

### שירות צבאי
בארק התגייס כטוראי לצבא הקונפדרציה, פלוגה D רגימנט ג'ורג'יה ה-10 לפני גיל שש עשרה ושירת לאורך כל מלחמת האזרחים.

### שירות ציבורי
בארק למד משפטים, התקבל ללשכת עורכי הדין בנובמבר 1870 והחל לעסוק בכך בדאלאס, טקסס, ב-1871. הוא כיהן כשופט של מחוז דאלאס בשנים 1878–1888. הוא כיהן כשופט של המחוז השיפוטי הארבעה עשר של טקסס 1888–1896.

בארק נבחר כדמוקרטי לקונגרסים ה-55, ה-56 וה-57 וכיהן מ-4 במרץ 1897 עד מותו.

### מותו
בארק מת בדאלאס, טקסס, ב-5 ביוני 1901, ונקבר בבית הקברות גרינווד.

## קישורים חיצוניים
*
* 

קטגוריה:אמריקאים ילידי אלבמה
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-19
קטגוריה:סגל אוניברסיטת נוטרדאם
קטגוריה:בוגרי אוניברסיטת ג'ונס הופקינס
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1847
קטגוריה:אמריקאים שנפטרו ב-1901
דרקון ירוק (סרט)

**דרקון ירוק** (באנגלית: **Green Dragon**) הוא סרט דרמת מלחמה אמריקאי משנת 2001 בבימויו של טימותי לין בוי, ובכיכובם של פטריק סווייזי, פורסט וויטאקר ודוונג דון.

## עלילה
הסרט עוקב אחר החוויה של פליטים וייטנאמים בארצות הברית מיד לאחר נפילת העיר סייגון בתום מלחמת וייטנאם. טאי טראן מונה למתרגם המחנה על ידי סמל רובאות ג'ים לאנס (פטריק סווייזי). הוא הגיע עם שני ילדיה הקטנים של אחותו, שככל הנראה אבדה במהלך העזיבה הבהולה של וייטנאם.

למרות הייאוש מלעזוב את וייטנאם והצורך לחיות בארצות הברית הלא מוכרת, רבים מהפליטים מתחילים להסתגל.

מין שותק ומתבודד עד שהוא פוגש את אדי, הטבח של המחנה (פורסט ויטאקר). בינתיים, טאי וחברו דוק מוצאים את עצמם מאוהבים בשתי פליטות. טאי מתאהב בת'וי הואה, בתו של גנרל וייטנאמי מודח. דוק מתאהב מחדש בחברתו לשעבר מווייטנאם, כעת אישה נשואה לא מאושרת.

## דמויות ושחקנים
* **[[פטריק סווייזי]]** – סמל רובאות ג'ים לאנס
* **[[פורסט ויטאקר]]** – אדי
* **דון דוונג** – טאי טראן
* **היפ ת'י לה** – ת'וי הואה
* **בילינג'ר סי. טראן** – דוק
* **קתלין לוונג** – אישה שנייה
* **קיאוו צ'ין** – קיאוו
* **טרונג נגוין** – מין

## הפקה
הסיפור נכתב על ידי אחיו הצעיר של הבמאי, טוני בוי. שני האחים הגיעו לארצות הברית עם משפחתם ב-1975, כפליטים מווייטנאם.

הקרנת הבכורה של הסרט הייתה ב-19 בינואר 2001, בפסטיבל סאנדנס, שם הוא היה מועמד לפרס מטעם חבר השופטים.

## ביקורת
הסרט זכה בעיקר לביקורות חיוביות, על אף שרבים טענו שהסרט היה כל כך סנטימנטלי עד שפרטים אבדו. ב"ניו יורק טיימס" כתב מבקר הקולנוע דייב קהר: . המגזין "וראייטי" שיבח את השחקנים, .

## קישורים חיצוניים

## הערות שוליים

קטגוריה:סרטי קולומביה
קטגוריה:סרטי מלחמת וייטנאם
קטגוריה:סרטי דרמה אמריקאיים
קטגוריה:סרטי 2001